Losê punika kêmpaling warga jalêr tuwin èstri ingkang sami anggêgulang kawruh teyosopi, sarta ambudidaya sagêdipun piwulang teyosopi sumêbar dhatêng ing pundi-pundi, ugi adana pitulungan dhatêng sadhengah tiyang ingkang lumêbêt warga kalayan sêdya ngupados kamajênganing roh, manawi kita kêmpal dados satunggal wontên ing Losê kalayan rukun sami sêsarêngan angudi kawruh, sampun tamtu angsal-angsalanipun badhe langkung kathah tinimbang manawi angudi pyambak-pyambak. Manawi angudi kita mung tansah pyambak-pyambak, sampun tamtu satunggal-tunggaling [sa...]